Tommy Cavanagh

Thomas Henry «Tommy» Cavanagh (født 29. juni 1928, død 14. mars 2007) var en engelsk fotballspiller og -trener. Han spilte for seks profesjonelle klubber, blant annet Huddersfield Town og Doncaster Rovers.

Etter at han la opp som aktiv spiller, ble Cavanagh trener og senere manager for Brentford. Han var trener i Nottingham Forest fra 1966 til 1977, før han arbeidet som assisterende manager (under Tommy Docherty) i Manchester United. Cavanagh ble værende i United etter at Docherty ble sparket i 1977, men forlot klubben da Ron Atkinson ble klubbens manager i 1981.

Senere var han trener for Newcastle United, og han ble hentet til Norge og Rosenborg før 1983-sesongen. Under Cavanagh oppnådde Rosenborg svake resultater, etter 17 kamper lå klubben på nedrykksplass etter bare 3 seire. 1. september samme år endte samarbeidet, og Harald Sunde overtok som trener de siste seriekampene. Rosenborg avsluttet bra og reddet plassen i toppdivisjonen.

I 1985 ble Cavanagh assisterende trener i Burnley, og overtok hovedansvaret da manager Martin Buchan fikk sparken samme år. Han avsluttet trenerkarrieren i Burnley, der han ble værende til 1986. 

I 2002 fikk Cavanagh diagnosen Alzheimers sykdom. Han døde i mars 2007, 78 år gammel.

Referanser

Eksterne lenker 
 
 Tommy Cavanagh er død – artikkel på rbkweb.no
 Nekrolog i Manchester Evening News

Engelske fotballspillere
Engelske fotballtrenere
Fotballspillere for Preston North End FC
Fotballspillere for Stockport County FC
Fotballspillere for Huddersfield Town FC
Fotballspillere for Doncaster Rovers FC
Fotballspillere for Bristol City FC
Fotballspillere for Carlisle United FC
Fotballtrenere for Nottingham Forest FC
Fotballtrenere for Manchester United FC
Fotballtrenere for Brentford FC
Fotballtrenere for Rosenborg Ballklub
Fotballtrenere for Burnley FC
Fotballtrenere for Cheltenham Town FC
Utenlandske fotballtrenere i Norge
Personer fra Liverpool